CELEX: C2006/212/09
Language: et
Date: 2006-09-02 00:00:00
Title: Kohtuasi C-494/04: Euroopa Kohtu (kolmas koda) 15. juuni 2006.  aasta otsus (Hoge Raad der Nederlanden (Madalmaad) eelotsusetaotlus) — Heintz van Landewijck SARL versus Staatessecretaris van Financiën (Maksusätted — Õigusaktide ühtlustamine — Direktiiv 92/12/EMÜ — Aktsiis — Maksumärgid — Kuues käibemaksudirektiiv — Artiklid 2 ja 27 — Aktsiisi maksumärkide kadumaminemine)

2.9.2006   
            
            
               ET
            
            
               Euroopa Liidu Teataja
            
            
               C 212/5
            
         Euroopa Kohtu (kolmas koda) 15. juuni 2006. aasta otsus (Hoge Raad der Nederlanden (Madalmaad) eelotsusetaotlus) — Heintz van Landewijck SARL versus Staatessecretaris van Financiën
   (Kohtuasi C-494/04) (1)
   
   (Maksusätted - Õigusaktide ühtlustamine - Direktiiv 92/12/EMÜ - Aktsiis - Maksumärgid - Kuues käibemaksudirektiiv - Artiklid 2 ja 27 - Aktsiisi maksumärkide kadumaminemine)
   (2006/C 212/09)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: Heintz van Landewijck SARL
   
      Kostja: Staatessecretaris van Financiën
   Kohtuasja ese
   Eelotsusetaotlus — Hoge Raad der Nederlanden — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23), muudetud üheksanda direktiiviga (EÜT L 194, lk 16; ELT eriväljaanne 09/01, lk 69) artikli 27 lõigete 1 ja 5 tõlgendamine — Nõukogu 25. veebruari 1992. aasta direktiivi 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta (EÜT L 76, lk 1; ELT eriväljaanne 02/10, lk 186) tõlgendamine — Liikmesriigi õigusnormide vastavus ühenduse regulatsiooniga — Tubaka maksumärgid — Enne kasutamist kadumaminemine
   Resolutiivosa
   
               1.
            
            
               Ei nõukogu 25. veebruari 1992. aasta direktiiv 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta ega proportsionaalsuse põhimõte ei takista liikmesriikidel kehtestamast õigusnorme, milles ei ole ette nähtud aktsiisi summade tagasimaksmine maksumärkidelt, mis läksid kaduma enne, kui need jõuti kinnitada tubakatoodele, mille jaoks need olid ette nähtud, kui selline kadumine ei ole õnnetusjuhtumi või vääramatu jõu tagajärg, ning ei ole kindlaks tehtud, et maksumärgid on hävitatud või muudetud lõplikult kasutamiskõlblikuks, pannes seega rahalise vastutuse mis maksumärkide kaduma minemise eest nende omandajale.
            
         
               2.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 27 lõiget 5 tuleb tõlgendada nii, et teatamistähtajast kinni pidamata jätmist ei saa lugeda selliseks oluliseks menetlusnormi rikkumiseks, mis tooks kaasa hilinenult teatatud erimeetme kohaldamatuse.
            
         
               3.
            
            
               Kuuenda direktiivi 77/388 artikli 27 lõikeid 1 ja 5 tuleb tõlgendada nii, et selline maksumärkide abil käibemaksuga maksustamise erikord, nagu see on ette nähtud 28. juuni 1968. aasta käibemaksuseaduse (Wet op de omzetbelasting, Stb 1968, nr 329) artiklis 28, on kooskõlas direktiivi nimetatud sätetes ettenähtud nõuetega ning see ei välju piiridest, mis on vajalikud maksustamismenetluse lihtsustamise eesmärgi saavutamiseks.
            
         
               4.
            
            
               Aktsiisi maksumärkide omandamisel tasutud käibemaksusummade tagasimaksmise kohustuse puudumine ei ole juhul, kui need maksumärgid läksid kaduma enne, kui need jõuti kinnitada tubakatoodele, mille jaoks need olid ette nähtud, kui selline kadumine ei ole õnnetusjuhtumi või vääramatu jõu tagajärg ning ei ole kindlaks tehtud, et maksumärgid on hävitatud või muudetud lõplikult kasutamiskõlblikuks, vastuolus kuuenda direktiivi 77/388 artikli 27 lõigetega 1 ja 5.
            
         
      (1)  ELT C 45, 19.02.2005.